Document ID: 32009D0014

32009D0014
L 008/22
SLUŽBENI LIST EUROPSKE UNIJE
17.12.2008.
ODLUKA KOMISIJE
od 17. prosinca 2008.
o izmjeni Odluke 2006/636/EZ o utvrđivanju godišnje raspodjele iznosa potpora Zajednice ruralnom razvoju po državi članici za razdoblje od 1. siječnja 2007. do 31. prosinca 2013.
(priopćena pod brojem dokumenta C(2008) 8370)
(2009/14/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1698/2005 od 20. rujna 2005. o potporama ruralnom razvoju Europskoga poljoprivrednog fonda za ruralni razvoj (EPFRR) (1), a posebno njezin članak 69. stavak 4.,
budući da:
(1)
Odluka Komisije 2006/410/EZ od 24. svibnja 2006. o utvrđivanju iznosa koji su u skladu s člankom 10. stavkom 2., člancima 143.d i 143.e Uredbe Vijeća (EZ) br. 1782/2003 dostupni Europskome poljoprivrednom fondu za ruralni razvoj i iznosa koji su namijenjeni troškovima Europskoga fonda za jamstva u poljoprivredi (2) i koja određuje ukupne prijenose iz EFJP u EPFRR za proračunske godine 2007. do 2013., u skladu s navedenim člancima Uredbe Vijeća (EZ) br. 1782/2003 (3) i člankom 4. stavkom 1. Uredbe Vijeća (EZ) br. 378/2007 (4), koji određuju pravila za dobrovoljnu modulaciju izravnih plaćanja predviđenih Uredbom (EZ) br. 1782/2003, bila je izmijenjena Odlukom Komisije 2008/955/EZ (5).
(2)
Slijedom donošenja Odluke 2008/955/EZ, potrebno je prilagoditi iznose koji su dostupni Europskome poljoprivrednome fondu za ruralni razvoj i dodati ih godišnjoj raspodjeli potpore Zajednice za ruralni razvoj.
(3)
Odluku Komisije 2006/636/EZ (6) potrebno je odgovarajuće izmijeniti,
DONIJELA JE OVU ODLUKU:
Članak 1.
Prilog Odluke 2006/636/EZ zamjenjuje se Prilogom ovoj Odluci.
Članak 2.
Ova Odluka se primjenjuje od proračunske godine 2009. nadalje.
Članak 3.
Ova je Odluka upućena državama članicama.
Sastavljeno u Bruxellesu 17. prosinca 2008.

Labels: 18
15
19
5